Ди лъэпкъ дахэм уи блэк1ахэм 
Щхьэщэ лъахъшэу сэ хузощ1 
Ди лъпкъ дахэм уи къэк1уэнум 
Гугъэ 1эф1хэр сэ изопх. 

Гъащ1э гъуэгум и хьэзабхэм 
Куэдрэ уэ я нэгу уиплъащ 
Истамбыл к1уэ гъуэгу гу1эгъуэм 
Уи бын куэди тек1уэдащ. 

Ауэ гъащ1эм и бэ1ут1э1ухэм 
уи щхьэр лъагэу яхэпхащ 
хуитыныгъэр уи нэрыгъыу 
лъэпкъ къуэпс ц1ык1ухэр зы пщ1ыжащ. 

Къагъэсащ адэжьхэм нобэм 
Хабзэ дахэу яхэлъар 
Я хахуагъэр, я намысыр 
пэжыныгъэу яку дэлъар. 

Сытк1э ар тхъуэжын т1э нобэ, 
дауи ди гум ар идэн 
ди нэхъыжьхэм я гугъап1эм 
дауи дэ делъэпэуэн. 

Ужьыхынкъым уэ уи маф1эр 
нэхъ гуащ1эжу зэщ1эблэнщ 
хуитыныгъэм и бэракъри 
нэхъ лъэгэжу дэ т1этынщ!